11-jarige vermoor glo kind | Maroela Media
ŉ 11-jarige seun het Woensdag voor ŉ landdros in Humansdorp in die Oos-Kaap verskyn nadat hy glo ŉ sesjarige seun met ŉ mes doodgesteek het.
Ao. Basil Seekoei, woordvoerder van die polisie, sê die 11-jarige seun het glo Maandag vir Deacon Anoster (6) met ŉ mes doodgesteek terwyl hulle huis toe gestap het van die skool af. “Hy het in die kantoor van die landdros verskyn.” Anoster se ouers het hom as vermis aangegee nadat hy nie van die skool af teruggekeer het nie. ŉ Inwoner het Anoster se liggaam omstreeks 3:00 Dinsdagoggend gevind. Ses seuns, tussen die ouderdomme van ses en 11, is in verband met die moord ondervra. Die 11-jarige seun is na ŉ plek van veiligheid geneem in Port Elizabeth waar ŉ psigiater hom sal evalueer oor of hy kan onderskei tussen reg en verkeerd. Die seun sal weer op 27 Maart voor die landdros verskyn.